Polonofobi

Polonofobi eller antipolonisme er et spekter av fiendtlige holdninger mot polakker og polsk kultur. Polonofobi er når mennesker har rasemessige fordommer mot polakker og personer av polsk herkomst, inkludert etniskbasert diskriminering og statlig støttet mishandling av etniske polakker og polske statsborgere. Under andre verdenskrig ble disse fordommene brukt til å rettferdiggjøre massakre og folkemord mot etniske polakker av tyske nazister, ukrainske nasjonalister og sovjetiske styrker.


== Former for antipolonisme ==
Former for fiendtlighet mot polakker og polsk kultur inkluderer:

Organisert forfølgelse av polakker som nasjon eller som en etnisk gruppe. Ofte inspirert av at polske interesser er en trussel mot ens eget lands ambisjoner.
Rasistisk antipolonisme: En form for fremmedfrykt for polakker.
Kulturell antipolonisme: Fordommer mot polakker og polsk språklige personer og deres skikker, språk og utdanning.
Stereotyper mot Polen og etniske polakker i media og populær kultur.


=== Polonofobiske stereotyper ===
I det russiske språket blir ordet mazurik, som betyr "en person fra Masuria" (et geografisk område i Polen), brukt som et synonym for "lommetyv". Ordtaket den "polske rørlegger" har symbolisert trusselen om at billig arbeidskraft fra fattigere europeiske stater skal overta jobber i rikere europeiske land. På den andre siden er det flere som assosierer det med rimelig og pålitelig arbeidskraft.


== Andre verdenskrig ==

De fiendtlige aktivitetene mot det polske folket fikk et toppunkt under andre verdenskrig. Polakker ble subjekt for etnisk rensing i stor skala, inkludert de tyske folkemordene i generalguvernementet, sovjetiske henrettelser og massedeportasjon til Sibir og de ukrainske massakrene av polakker i Volhynia og Galicia. Millioner av både etniske polakker og jødiske polakker døde i tyske konsentrasjonsleirer, et ukjent antall forsvant i sovjetiske gulag-leirer. Represaliene mot partisanaktivitet var alvorlige, i noen tilfeller ble 1200 polakker drept for en drept tysk offiser eller to tyske tjenestemenn.Den sovjetiske politikken etter invasjonen av Polen var brutal og noen ganger koordinert med nazistene. Elementer av etnisk rensing med deltakelse av Sovjetunionen inkluderer massehenrettelser av polske krigsfanger i Katyn-massakren og andre henrettelser. Rundt 1,5 millioner polske borgere ble sendt i eksil til arbeidsleirer i Sibir, inkludert intelligentsia, prester og akademikere.
I den tyske og sovjetiske krigspropagandaen ble polakkene hånet for deres udugelige militære kompetanse i krigføring. Den nazistiske filmavisen forfalsket en dokumentarfilm der polsk kavaleri som red på hester gikk til angrep på tyske tanks i 1939 og det polske luftforsvaret ble utslettet på bakken allerede den første dagen av krigen.


== Se også ==
Lebensraum
Katyn-massakren
Ukrainofobi
Russofobi


== Referanser ==


== Eksterne lenker ==
 Wikiquote: Anti-Polonism – sitater
The Forgotten Holocaust (mass deportations of Poles to the Soviet Union during WWII) artikkel
A Forgotten Odyssey (mass deportations of Poles to the Soviet Union during WWII) nettside
"False terminology in the foreign media used in reference to Nazi German concentration camps in occupied Poland" - Polish Ministry of Foreign Affairs report
The Institute of National Remembrance
Linguistic imprecision? (anti-Polish bias in the English-language media)
Non-Jewish Holocaust Victims - the 5 Million Others
Alex Kurczaba, 'East Central Europe and Multiculturalism in the American Academy', The Sarmatian Review, 3/1998
Interview with the Minister of Foreign Affairs of the Republic of Poland, Prof. Adam Daniel Rotfeld "We shall not let our country be libeled"
"Takich obozow nie bylo"
Kto pisze w USA nową historię Europy, Polski i II wojny światowej? 
Polonia in Germany
Religion, Nationality, or Politics: Catholicism in the Russian Empire, 1863-1905 (pdf)